Diari Oficial de la Generalitat Valenciana


Sumari del DOGV 4931, del 25-01-2005 (2005/612)

DECRET 13/2005, de 21 de gener, del Consell de la Generalitat, pel qual es regula la consolidació parcial del complement específic dels directors de centres docents públics.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/01/21/13**

### Versions

 Text inicial: 26/01/2005 - Actualitat 

### Dades del document

Número de DOGV
:   4931

Data del DOGV
:   25-01-2005

Secció del DOGV
:   I. DISPOSICIONS GENERALS

Número del document
:   2005/612


Data del document
:   21-01-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * personal docent
    * antiguitat
    * ensenyament públic
    * legislació
    * salari
    * prima salarial
    * quadre administratiu

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

DECRET 13/2005, de 21 de gener, del Consell de la Generalitat, pel qual es regula la consolidació parcial del complement específic dels directors de centres docents públics.  
  
La Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, va establir un nou sistema d'elecció dels directors i de les directores dels centres docents públics, atribuint un paper rellevant a la funció directiva, encomanant-li una sèrie de funcions relatives no sols al funcionament acadèmic, sinó també a la gestió administrativa i econòmica del centre docent. Posteriorment, la Llei Orgànica 10/2002, de 23 de desembre, de Qualitat de l'Educació, en va modificar el sistema d'elecció.   
  
La mateixa Llei Orgànica 9/1995, de 20 de novembre, va establir distintes mesures de suport a l'exercici de la funció directiva, entre les quals l'article 25.5 va preveure que els directors i les directores dels centres públics nomenats d'acord amb el procediment establit en la dita llei, que hagueren exercit el seu càrrec amb valoració positiva durant el període de temps que cada administració educativa determinara, mantindrien, mentre romangueren en situació d'actiu, la percepció d'una part del complement retributiu corresponent, d'acord amb el nombre d'anys que hagueren exercit el seu càrrec i de conformitat amb les condicions i requisits que, per a la percepció de tal complement, establiren les administracions educatives.   
  
Al seu torn, la Llei Orgànica 10/2002, de 23 de desembre, de Qualitat de l'Educació, també arreplega, en l'article 94.3, el dret dels directors i les directores dels centres públics que hagen exercit el seu càrrec amb valoració positiva durant el temps que cada administració educativa determine, al manteniment, mentre romanguen en actiu, del complement retributiu corresponent en la proporció, condicions i requisits que determinen les administracions educatives, tenint en compte, a este efecte, el nombre d'anys d'exercici del càrrec de director o directora.   
  
Per tal de desenvolupar l'esmentat mandat per a l'àmbit de gestió de la Conselleria de Cultura, Educació i Esport, procedix establir els termes i condicions en què haurà de produir-se la consolidació parcial del referit complement retributiu, tenint en compte l'àmbit temporal d'aplicació de cadascuna de les lleis mencionades.   
  
En l'elaboració del present decret s'ha donat compliment al que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques.   
  
En virtut d'això, a proposta del conseller de Cultura, Educació i Esport, conforme amb el Consell Jurídic Consultiu de la Comunitat Valenciana i amb la deliberació prèvia del Consell de la Generalitat, en la reunió del dia 21 de gener de 2005,   
  
DECRETE   
  
Article 1. Objecte d'esta norma   
  
El seu objecte és regular el reconeixement de la consolidació de la part del component singular del complement específic per l'exercici de la direcció de centres docents públics que es determina en l'article 3, prèvia valoració positiva de l'exercici d'este càrrec, en els termes prevists per la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, per al cas dels nomenaments efectuats d'acord amb la mateixa, o en els termes prevists per la Llei Orgànica 10/2002, de 23 de desembre, de Qualitat de l'Educació, en el supòsit dels nomenaments realitzats de conformitat amb esta.   
  
Article 2. Àmbit d'aplicació   
  
El present decret és d'aplicació en l'àmbit de gestió de la Conselleria de Cultura, Educació i Esport als funcionaris i les funcionàries docents que pertanguen als cossos o escales a què es referix la Llei Orgànica 1/1990, de 3 d'octubre, d'Ordenació General del Sistema Educatiu, que complisquen els requisits següents:   
  
a) Estar en situació de servici actiu.   
  
b) Haver sigut nomenats directors o directores d'acord amb el procediment establit en la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, o en la Llei Orgànica 10/2002, de 23 de desembre, de Qualitat de l'Educació.   
  
c) Haver exercit el càrrec de director o directora.   
  
d) Que l'exercici del càrrec de director o directora haja sigut valorat positivament d'acord amb el que preveu el present decret.   
  
Article 3. Percentatge de consolidació   
  
1. El percentatge de consolidació a què es referix l'article anterior, respecte de l'import del component singular per tasques de direcció, es concreta en els termes següents en funció del temps de permanència en el càrrec, per al cas que els nomenaments s'hagueren efectuat de conformitat amb el que preveu la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents:   
  
¿ Quatre anys de permanència: 20%.   
  
¿ Huit anys de permanència: 40%.   
  
¿ Dotze anys de permanència: 60%.   
  
2. El percentatge de consolidació a què es referix l'article anterior, respecte de l'import del component singular per tasques de direcció, es concreta en els termes següents en funció del temps de permanència en el càrrec, per al cas que els nomenaments s'efectuen de conformitat amb el que preveu la Llei Orgànica 10/2002, de 23 de desembre, de Qualitat de l'Educació, en el supòsit dels nomenaments realitzats de conformitat amb esta:   
  
¿ Tres anys de permanència: 20%.   
  
¿ Sis anys de permanència: 40%.   
  
¿ Nou anys de permanència: 60%.   
  
3. Quan durant el període d'exercici de la direcció es modificara la categoria o tipus del centre, el percentatge que corresponga s'aplicarà sobre l'import assignat a la categoria o tipus de major complement específic en què haguera estat classificat.   
  
4. Quan el període de permanència de cada quatre o tres anys, segons els casos mencionats en els apartats 1 i 2, es complete per l'exercici de la direcció en dos o més centres, el percentatge corresponent s'aplicarà sobre l'import assignat a la categoria o tipus del centre que comporte major complement específic.   
  
Article 4. Criteris que han d'informar l'avaluació   
  
Els criteris d'avaluació de la funció directiva de cada mandat estaran relacionats amb les funcions i competències que tenen atribuïdes els directors i les directores dels centres docents públics per la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, per la Llei Orgànica 10/2002, de 23 de desembre, de Qualitat de l'Educació, i pels Decrets 233/1997 i 234/1997, de 2 de setembre, del Consell de la Generalitat, mitjançant els quals es van aprovar els reglaments òrgànics i funcionals de les escoles d'Educació Infantil i col·legis d'Educació Primària, i dels instituts d'Educació Secundària, respectivament.   
  
DISPOSICIÓ ADDICIONAL   
  
Percepcions incompatibles   
  
La percepció del percentatge de consolidació serà incompatible amb la percepció del component singular del complement específic corresponent a l'exercici de qualsevol dels òrgans unipersonals de govern i/o amb la retribució corresponent a l'exercici de llocs de treball docents singulars, de conformitat amb el que preveu l'Orde de 15 de febrer de 1993, de la Conselleria d'Economia i Hisenda, per la qual es fixen les taules retributives.   
  
DISPOSICIÓ TRANSITÒRIA   
  
Els professors o les professores que, a l'entrada en vigor del present decret, tenint acreditat un període de quatre anys en l'exercici del càrrec de director o directora de centres docents públics, previ nomenament obtingut conforme a la Llei Orgànica 9/1995, de 20 de novembre, hagueren cessat en el càrrec de director o directora i foren avaluats o avaluades positivament en el desenvolupament de la tasca de direcció, percebran la consolidació parcial del complement específic a què es referix este decret des de la data de cessament com a directors o directores.   
  
DISPOSICIONS FINALS   
  
Primera. Desenvolupament   
  
La Conselleria de Cultura, Educació i Esport farà públics els criteris i el sistema de valoració que hauran de tindre's en compte a l'efecte de considerar positiva la tasca desenvolupada pels directors i directores dels centres docents públics a través de les corresponents convocatòries. La determinació d'estos criteris s'ajustarà al que s'establisca respecte d'això en les normes de desplegament de l'article 19 de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i en les de desenvolupament de l'article 94 de la Llei Orgànica 10/2002, de 23 de desembre, de Qualitat de l'Educació, en relació amb el que disposa l'article 4 d'este decret.   
  
Segona. Entrada en vigor   
  
El present decret entrarà en vigor l'endemà de la publicació en el Diari Oficial de la Generalitat Valenciana.   
  
València, 21 de gener de 2005   
  
El president de la Generalitat,   
  
FRANCISCO CAMPS ORTIZ   
  
El conseller de Cultura, Educació i Esport,


Còpia Permalink ELI